ኮማንድ ፖስቱ ጥቆማ መስጫ ነጻ የስልክ መስመሮችን ይፋ አደረገ
ኮማንድ ፖስቱ አዋጁን ተግባራዊ ለማድረግ ዝርዝር እቅድ አዘጋጅቶና ለስራው አስፈላጊ የሆኑ አደረጃጀቶችን ፈጥሮ በሁከትና ብጥብጥ ሀይሎች ተፈጥሮ የነበረውን ሁኔታ ለመቀየር እና ሰላምና ልማትን ለማረጋገጥ ከመላው የሀገሪቱ ህዝቦች ጋር በመሆን እየሰራ እንደሚገኝ በላከው መግለጫ አመላክቷል።ስለሆነም ለስራው ጠቃሚ የሆነና አሁን ከተፈጠረው ሁኔታ ጋር ተያያዥነት ያላቸው መረጃዎችን በየደረጃው ለተቋቋመው ቅርንጫፍ ኮማንድ ፖስት አካላት ጥቆማ መስጠት እንደተጠበቀ ሆኖ በኢፌዲሪ ፌዴራል ፖሊስ ኮሚሽን የነፃ መስመር ስልክ ቁጥር 816 እና 987 ጥቆማ መስጠት የሚቻል መሆኑን የአስቸኳይ ጊዜ አዋጅ ኮማንድ ፖስት ሴክሬቴሪያት ገልጿል(ኤፍ.ቢ.ሲ)። 